
„Quamquam igitur multa sint ad ipsas artes proprie non spec- 
tantia, tamen eas adiuvant excitando artificis ingenium. Itaque ista 
quoque naturae rerum contemplatio, quamvis non faciat medicum, 
aptiorem tamen medicinae reddit.“ 


А. Cornelius Celsus. Medic. L. І. 


„Utinam tam facile vera invenire possim, quam falsa convin- 


сеге.“ 
Cicero. De natura Deorum, I. 5. 

Аостоқ; 


PROOEMIUM. 


Quum quisque medicus in universum eniti debet, ut scientia 
omnium plus minusve ad medicinam pertinentium disciplinarum eiu 
civitatis, in qua suum domicilium habere vult, sese praecipue im 
buat: tum speciatim medendi rationibus viisque eorum incolarum 
inter quos habitat, operam navare oportet quam maximam. Populus 
enim in diversis regni partibus seu provinciis sedem habens secun- 
dum patrum mores, secundum consuetudinem sese peculiariter gerit 
servatque quasdam sui generis medendi methodos, quas instituto 
legesque tantum pedetentim mutare queunt; verum enimvero regulae 
a parentibus filiis datae atque relictae saepenumero pluris aesti- 
mantur, quam normae a gubernatore civitatis praescriptae. Non modo 
consuetudo gentis est contemplanda, sed etiam regionis situs, plan- 
tae ac varia terrarum genera. Deinde medentis est, praecipuam sa- 
gacitatem in religione, quae sine dubio vim exserit quam maximam 
in plebem, omnia non satis explorata atque obscura ad Deum eius- 
que potestatem annectentem, uti multos morbos, exempli gratia 
Epilepsiam, Tetanum uno verbo morbos nervosus, vitia congenita, 
ostendere atque ab initio statum religiosum populi, quocum ver- 
satur, non solum perstringere, sed perspicere. Quo facto brevi tem- 
poris spatio animadvertit, quot et quantas superstitiones usque ad 

nostram aetatem hic illic in plebe vigent et quomodo ab hominibus 
insontibus et fallacibus in rem medicam adhibentur. 

Populo credulo vel omnino rudi vel non satis erudito sunt 
praecipue necessaria signa visibilia. Quo evenit, ut cum supersti- 
tione quaedam formulae et pharmaca conjungantur. His rebus cognitis 
quisque medicus, imprimis autem medicus forensis, fructum carpit 
quam maximum. 

Unde, quaeritur quis, harum formarum remediorumque notitia 
est petenda? Ex recte quaerit. Usque ad nostram enim memoriam 
medicatores ad hujusmodi observationes non saepe advertebant ani- 
mum easque rarisgime et scriptis complectebantur et promulgabant. 
Idcirco ad incolas ipsos se applicare et mansueta cum iis vivendi 
ratione commemoratarum rerum scientiam impetrari necesse est. 
Quod nihilominus haud semper prosperum habet successum. Est 
enim praesente medico plerumque quaedam taciturnitas plebis de 
rebus ad medendi scopum iam adhibitis; forsitan quia modo altius, 
id est a Deo, sunt petitae, modo secundum populi opinionem ad 
mediei scientiam non necessariae, modo pudorem moventes, namque 
pharmaca in usum vocata sunt saepenumero teterrima, exempli 
causa urina ipsius aegroti, faeces caninae, felinae, anserinae, iisque 
similia. Quae cum ita sint, cuiuscumque artis medicae periti est, 
huius modi observationes in ea regione, ubi est natus atque edu- 
catus, caute colligere, quam accuratissime conscribere et in lucem 
proferre. Inde originem ducit haec .dissertatio, qua plebis terrae 
Pucensis superstitionem, plus minusve ad totam provinciam, quae 
Borussia occidentalis appellatur, et ad partem provinciae, quae Po- 


тегапіа nominatur, pertinentem, in re medica, quantum in me est, 
sum descripturus. 


Primum pauca introductionis loco dicenda sunt de terra Pucensi 
eiusque incolis in universum; dein res ipsa est tractanda secundum 
hanc distributionem: de benedictionibus herbarum aliarumque rerum, 
de sagis et incantatoribus, de daemoniacis, de homunculis invisibi- 

libus, de cadaveribus, imprimis sane non mortuis, de numeralibus 
ter, tetni, tres, tria, de signo crucis, de furatrina et de nonnullis 
aliis ineptiis; denique est exponenda, instar conclusionis, ratio, qua 
forsitan nefaria superstitio ex re medica removeri possit. 


ПРИЕТО) CT: D 


Populus terrae Pucensis est plurima ex parte ecclesiae catho- 
licae addictus; utitur praecipue sermone Cassubico, qui est dialectus 
linguae Slavicae, status humanitatis, eruditionis culturaeque non 
est eximius; vivendi ratio secundum regiones variat, cibus in pen- 
insula Hela sive Mjedzemorze constat imprimis e piscibus, in con- 
tinente apud ditiores est diaeta mixta, i. e. partim, ut ita dicam, 
carnea, partim vegetabilis, pauperes autem fruuntur imprimis sola- 
nis tuberosis; aer huius terrae, uti omnium maribus adiectarum 
et paludibus carentium regionum, est purus, ad secundam valetu- 
dinem conservandam aptus; incolae sunt plerumque robustae naturae 
habitusque carnosi. In morbis quam rarissime consilium ab artis 
medicae peritis sibi expetunt; quam maximam autem fidem ponunt 
in religione eiusque ceremoniis. 


Narratio et confirmatio propositorum. 


I. Ad hanc rem confirmandam et sustentandam optimam prae- 
bent occasionem benedictiones variarum herbarum, aquae, salis, 
panis, cretae, vini, olei, quae in ecclesia catholica liberali manu 
perficiuntur. Sunt enim quidam dies festi, quibus ejusmodi cere- 
moniae exerceri solent. 

a) Dominica assumptionis Beatae Mariae virginis (die 17. Au- 
gusti), quae vulgo Nosvjetszo Panna zelno nominatur, benedicuntur 
dissimillimae herbae, quarum secundum Linnéi nomenclaturam enu- 
merare possum: Calendulam officinalem (nokce), Convolvulum pur- 

pureum (vjika), Papaver somniferum (makóvjica), Hyoscyamum 
(beleca), Rutam (ruta), Tanacetum vulgare (pókretnjik), Chrysanthe- 
mum coronarium (zełte knopki), Heranthemum annuum (kóscelnjica), 
Lilium candidum et bulbiferum (lilije), Lavandulam spicam (leveda), 
Anethum graveolens (kóper) Coriandrum sativum (kóleder), Helian- 
thum annuum (stonecznjik), Lactucam sativam (salota), Mentham 
piperitam (mjetka, wurazeve drzewo), Mentham crispam (hokbaba, 
spjika), Solanum dulcamaram (klosztorni kvjat), Dianthum (gózdzik), 
Melilotum albam (bjeti klever), Melissam off. (czerzvjone baranki), 
Alceam roseam (sztokrozo), Malvam (sloz), Daturam stramonium 
(bjelun, wóstropóst), Sinapim nigram (czorni kóleder, czorno gor- 
czeca), Inulam Oculum Christi (wósmóze), Salviam off. (szalvjio), 
spicas secalis, tritici, hordei (Zetne, pszenne, jiczne Кіоѕе), рота 
mali, pyri (jabka, kreszki); interdum etiam kórki, wudram, peper- 
krut, bózedrzevko, panjenki, arfrung, krzizove drzewo, lajk seu 
gromove zele, quarum nomina latina nescio. Іп hac magna herba- 
rum copia incolae contra qualescunque morbos auxilium semper 
sibi esse opinantur, ad quos vel prohibendos vel fugandos aut sin- 
gulas, aut plures aut sine discrimine quandam omnium quantitatem 
in usum vocant. De indicatione cum iis non est certandum, nam- 
que est conjuncta cum ineptiis quam maximis. Si quis sanguinem 
mingit, adhibendae sunt herbae coloris rubri; si quis torquetur do- 
loribus pungentibus, remedium invenit in herbis aut hirsutis aut 
aculeatis, uti in Datura stramonio. De dosi quoque minime scrupu- 
lose agunt. Pharmacorum quantitas certissime tum sufficit, quum 
effectum aut prosperum, quod rarissime ope medicamenti efficitur, 
aut adversum edidit. Ad intermum usum eis formae imprimis decoc- 
ti et infusi, ad externum praecipue cataplasmatum, fumigationum 
et balneorum quadrant. Longum est enumerare morbos, in quibus 
utuntur commemoratis herbis, nam ferme nullus aegrotus ad medi- 
cum confugit, qui antea nondum sit expertus vim тедісаќат rerum 
benedictarum. Hujusmodi herbae sunt autem non solum hominibus, 
sed etiam animalibus efficacissima remedia, modo morbos prohi- 
bentia modo fugantia. Exempli gratia: 

1. Infans recens natus illico lavari debet aqua, cui est admix- 
tum infusum herbarum benedictarum, quo facto tutissimus et a sa- 
garum incantatorumque potestate. 

2. Mulieri partum enttenti supponendum est decoctum herba- 
rum benedictarum, quod totum actum faciliorem, breviorem et feli- 
ciorem reddit. 

3. Quum urina est cruenta, in usum vocanda est Melissa off. 
benedicta. 

4. Odontalgiae optimum remedium continent fumigationes e Da- 
tura stramonio benedicta paratae. 

5. Vacca, partu edito, statim primo et secundo die ter bibat 
aquam, in qua positae sunt variae herbae benedictae et pecten, 
necesse est. Quo facto lac sese semper bene habet et non sua 
sponte coagulat. 

6. Quum primum stabulum est relictura, sub limine esse debet 
testa cum igne, cui impositae sunt herbae benedictae, ut vacca 
exiens fumigetur. 

7. Calendula ой. benedicta danda est pecudi, quae in alium, 
non aptum, pastum venit. 

Etiamsi anteccdentes casus tantum superstitionem populi indi- 
care videntur, sunt tamen alii minus insontes. Hoc modo in una 
villa, cui nomen est Selecece, brevi temporis spatio duo individua, 
quae pharmacis benedictis erant usa, animam exhalarunt. Ante 
paucos annos quaedam mulier ad dolores post partum mitigandos 
magnum зілареоѕ nigrae benedictae copiam sumsit et non multo 
post vita decessit. Simili modo duobus ante annis vir florentis ae- 
tatis, nomine Jafk, qui forti seminis Daturae stramonii benedictae 
decocto adversus dolores pungentes affatim usus erat, hoc modo 
venenatus, ut medicus forensis sectione facta sibi persuasit, intra 
quatuordecim horas animam efflavit. 

Qua de causa populus est iterum atque iterum admonendus, 
ut herbas veneniferas cognoscere studeat, ne eas inter ceteras ad 
benedictionem collectas misceat. Quum vox medici apud istam 


plebem minimum valeat, gravissimi autem momenti sit quodcunque 

verbum sacerdotis: sine dubio horum esse oportet, іп dies magis 
magis praescribere regulas, ut rustici tam valida venena sibi notent, 
significent neque ad illum sanctum actum ea ferant. 

b) Ad benedictionem ceterarum rerum, quarum jam supra men- 
tionem fecimus, sunt plerumque certi dies constituti, ut coronarum 
herbariarum dies Veneris hebdomadis majoris (die 17. Aprilis), salis 
seu natrii chlorati et panis festum St. Agathae (die 4. Februarii), 
ramorum Rhamni cathartici (szatlach) et palmarum (palma, fijok), 
dominica palmarum, i. e. ultima ante festum Paschatis seu Кеѕиг- 
rectionis Jesu Christi (die 13. Aprilis), quae vulgo njedzela kvjetno 
appellatur; aquae et cretae seu calcis cretae s. carbonae calcici vi- 
gilae epiphaniae Domini (die 5. Januarii, aquae etiam dominica 
pentecostes (die 8. Junii), quae vulgo zelone svjatki nominatur; de- 
nique vinum et oleum fere quocunque die benedicuntur. Nunc 
pauca de harum rerum benedictarum usu sunt dicenda. 

1. Quum lac insueta celeritate coagulat, recens per coronam 
herbariam benedictam semel est consecrandum et in posterum sese 
bene habebit. 

2. Quum ruminantia pauxillo benedicti et panis et salis usa 
sunt, a vipera seu colubro non mordentur. 

3. Vigiliis nativitatis Jesu Christi accipit anser pauxillum panis 
benedicti cum spiritu frumenti et sane est fortissimus omnium to- 
tius villae. 

4. Quum flamma corripit aliquam domum, spargendus est sal 
benedictus et flamma plane restinguitur. 

5. Si benedicta creta die epiphaniae Domini foribus signum 
crucis inscribitur, sagae, incantatores diabolique nec foribus domum 
stabulumve intrare nec intus homines vel animalia morbis afficere 
queunt. 

6. Quae cruces imprimis vigilis St. Joannis esse debent, ubi 
etiam aliae pice liquida fiunt, paululum Rhamni cathartici bene- 
dicti foribus affigitur ac stabula domusque aqua benedicta consper- 
guntur, ne diaboli et praecipue sagae aliquam nocendi potestatem 
habeant, quae proxima nocte media in monte, qui їеѕорога seu 

Bloksbarch vocatur, congregari solent et in itinere. damnis quam 
maximis libenter afficiunt et animalia et homines. 

П. Est enim quam latissime propagata farma, quasdam mulie- 
res et nonnulos quoque viros posse incantare, quam crudelitatem, 
ut nunc res se habent, tota saecula non exstirpabunt. Hujusmodi 
anus seu saga, quae vulgo czarovnjica vocatur, talisque vir seu 
incantator, qui vulgo czarovnjik appellatur, difficillimi sunt cognitu; 
et tantum sacerdos in processione .anctissimum sacramentum sive 
hostiam ferens ejusmodi mares et foeminas dignoscere potest; videt 
enim eos pileis rotundis in capite significatos. Incredibile dictu! 
Hae ineptiae usque ad nostram memoriam exstiterunt. Sagae et 
incantatores sunt generi humano et interdum animalibus quam ini- 
micissimi atque infestissimi; nam saepenumero etiam involuntarii 
solo intuitu austero aliquem incantant, ut variis morbis et chronicis 
et acutis tentetur.*) Qui miseri homines, si occasione oblata istud 
nefarium scelus nequaquam exercere volunt, hallices post cingulum 
braccarum trudere debent. Ceteros mortales ad calamitates, inde 
et ipsis et eorum pecudibus, pecoribus avibusque imminentes, evitan- 
das vel jam ortas leniendas delendasque his regulis obtemperari 
opus est. 


1. Quoniam cruces supra commemoratae sagarum introitum noc- 
turnum sine testibus ad domos et stabula impedire possunt, non 
sunt negligendae. 

2. Infantis recens nati primum linteolum a panno matris sit 
necesse est. Tali partui sagae incantatoresque nocere nequeunt. 

3. Ceterum est notandum, sagas vel incantatores infantem, dum- 
modo per digitorum interstitia adducto vultu intueantur, incantare. 
Contra morbos inde originem ducentes est optimum hoc remedium: 
Sumitur arena e ternis fulcris trium rotarum ejusdem vehiculi et 
in infantem ter spargitur. Quum est puer, etiam sufficit, ut urinam 


*) Quo fit, ut medicus aegrotum rusticum de morbi causa rogans haec 
verba persaepe audiat: a malo homine (wód zteho czlovjeka, von einem bó- 


sen Menschen). 

suam bibat eademque conspergatur. Sed omnia, ut certum ferant 
auxilium, statim sunt facienda. 


4. Sagae specialis generis, quae móre nominantur, libenter аї- 
Псішпі dormientes homines morbo, qui a medicis Ephialtes appella- 
tur, et id nefarium opus saepenumero quavis nocte repetunt. Ad 
ejusmodi morbum fugandum aegrotus omnia atrii ostia, etiam fo- 
ramen clavis, quam accuratissime farcire et sibi manicam induere 
oportet. Quum saga venit et super lecto cubans aegrum dormientem 
manifeste comprimit, quam facillime prehendi potest. Non semper 
habet formam hominis, nam saepe init metamorphosin et sese 
transformat in aliud corpus, uti in pyrum, malum, pomum; sed 
nihilominus est tenenda et torquenda, ne ii in posterum veniat in 
mentem, hunc locum frequentare. 


5. Partui ab equa recens edito fascia rubra circa collum est 
liganda, ne incantetur. 


6. Eandem ob causam equi castrati caudae paululum panni 
rubri est implectendum. 


7. Praecipue autem pulli avium, ut ita dicam, domesticarum 
e sagarum incantatorumque potestate sunt eripiundi. Partus est 
enim quam tenerrimus et quam facillime aegrotat. Itaque secundum 
plebis opinionem persaepe incantatur. Ad hujusmodi res adversas 
impediendas pulli anserini, quum primum ad pastum foras proce- 
dunt, herbis benedictis fumigantur. Eadem ratione pulli ceterarum 
avium domesticarum sunt tractandi. 


8. Pulli magia affecti integro statui optime redduntur, aut si 
ter mittuntur per braccas, aut si ter consperguntur hominis urina 
eamque potant, aut si terna bacula trium sepium terminalium ve- 
speri clepta comburuntur eorumque carbones novem non solito or- 
dine, sed vice versa numerati (i. e. incipitur a numero novem, tum 
sequitur octo et finitur uno), super pullos aegrotos in aquam hoc 
Scopo prope positam mittuntur. In summo incantationis gradu nullum 
aliud est auxilium, nisi quod pullum jamjam moriturum capitis dam- 
nare eique collum praecidere atque sanguinem cum reliquorum 

aegrorum potione miscere velimus. Quo facto paululum mixturae 
in aegros ter spargitur; reliquiae ad bibendum remanent. 

Hoc loco illius quoque nefarii facinoris, quod ante nonnullos 
annos in villa Ceynowo, quae in peninsula Hela seu Mjedzemorze 
est sita, peractum est, paucis verbis mentionem facere debemus. 
In terra Pucensi vagabatur homo extraneus, nomine Kaminski, mu- 
nus obiens castratoris, sed etiam notus venarum sector, qui apud 
credulum vulgus variis machinationibus, imprimis blanditia, quod 
omnes superstitiones laudibus efferre solebat, sibi famam viri rei 
medicae non ignari, immo vero periti pepererat. In commemorata 
villa et sanis et aegrotis sanguinem large mittens apud quendam 
aegrum affirmavit, ejus morbum a malo homine esse illatum. Illico 
cum aegroti agnatis cognatisque consilio facto mulier est significata, 
quae incantationis sit potens et ibidem suam artem exerceat. Quum 
insons foemina ejusmodi scelus negaret, constitutum est, docima- 
siam aquariam experiri. Idcirco anus vi est coacta, ut in scapham 
descenderet. Deinde Kaminski cum istius horribilis dictu atque visu 
facinoris sociis in altum vexerunt et mulierem miseram in aqua ex- 
posuerunt; quae initio propter vestes siccas et amplas non est sub- 
mersa, sed natavit. Tum hujus immanis nefandaeque rei auctor 
exclamat: Videte, videte! cernite, cernite! Diabolus eam fert et non 
sinit subsidere; remorum plagis est obtegenda et in mare salsum 
praecipitanda; jam habemus certum signum, eam esse sagam te- 
terrimam. Hoc modo misera mulier vulneribus іпПісі in aequore 
eiflavit animam. Sed de sagis incantatoribusque hactenus. 

Ш. Non multo minus propagata est opinio, quae ex theologo- 
rum sententiis de malorum spirituum potentia in corpus humanum 
quasi nutrimentum capere videtur, daemoniacos exstitisse. Attamen 
illorum sententias neque impugnare, neque inter se conciliare vo- 
lumus. At ex rerum naturalium et causarum morbificarum ignoran- 
tia plures a veteribus pro daemoniacis falso habitos fuisse, mani- 
festum est. Quo evenit, ut temporibus recentioribus a populis lite- 
rarum studio imbutis hujusmodi rerum nulla exempla in lucem 
proferantur. Nihilominus in terra Pucensi haec superstitio viget. 

Eadem prophylactica, quae contra sagas incantatoresque adhibentur, 
serviunt etiam maxima ex parte ad diabolos arcendos. Quum autem 
medius fidius qui mortalis est daemoniacus, auxilium imprimis 
a sacerdotibus est petendum. In ejusmodi hominibus artis medicae 
peritus vir plerumque tantum maniam, furorem uterinum, epilepsiam, 
catalepsiam, tetanum et similes morbos cognoscit et dijudicat, quod 
aegrotis non sufficit; quocirca plurimi daemoniaci, quum hujus re- 
gionis et monachi et presbyteres neque larga manu neque aperte 
opem ferre velint, praecipue ad quendam emeritum Skarszeviensem 
(Schoeneck), aut necessitate coacti ad quandam anum, nomine 
Schirwanz, quae vulgo mulier Sfatutaviensis vocatur, sese conferunt, 
ubi et ceremonias affatim videre et pharmaca accipere queunt. 
Quum inter illius medicamenta primum locum tenét vinum bene- 
dictum, cum nondum satis cognita tinctura conjunctum, et ordina- 
tio illiniendi caput oleo olivarum obtegendique pileo calido, ut 
plica polonica sese ostendat; et aegrotus e precibus, ad Deum 
omnipotentem ab eo, uti a ceteris sacerdotibus in eundem scropum, 
missis, sine dubio nullum aliud detrimentum accipit, nisi ut hac 
de causa auxilio medicorum neglecto in morbis, qui aptis medica- 
minibus suo tempore adhibitis certe deleri possunt, ejus vita in 
discrimen vocetur quam maximum: tum apud hanc mendacem 
anum res sese aliter habet. Studet enim qualibuscunque viis atque 
rationibus credulam plebem fallere, quocirca praeter varias ceremo- 
nias secundum aegri ecclesiam — ipsa est ecclesiae evangelicae 
addicta — perfectas, uti in praesentia aegroti catholici signa crucis, 
flexiones genuum, in usum vocat pharmaca minime blanda et in- 
sontia; nam imprimis utitur excitantibus, exempli gratia spirituosis, 
Camphora, Asa foetida. Ad diagnosin constituendam sufficit ei, 
uti astutae vel, ut accuratius dicamus, versutissimae mulieri, sola 
aegri urina, cui ex tempore mixturam plane copiosam, quae et 
oculis et gustu percipi potest, confundit. Secundum ejus opinionem 
plerique morbi ducunt originem a malo homine vel diabolo, quod 
suo more germanice demonstrat. Ad hanc principem medicamenta- 
riam annecti possunt nonnullae aliae mulierculae, sed has omitta- 

mus. Eodem modo habet ille Kaminski multos successores, qui in 
phlebotomia eum superare, in aliis autem rebus non assequi viden- 
tur. Sed longum est, eos enumerare; itaque in proposito peragamus. 

IV. Etiam daemones, qui vulgo krosnjeta nominantur, quandam 
potestatem in homines exercere eosque nonnulis morbis afficere 
queunt. Hi invisibiles homunculi habent suam sedem aut in domi- 
bus sub fornace vel foco, aut in equilibus, aut in hortis sub sam- 
buco nigra. Quo fit, ut mortalis, qui eo loco, ubi domicilium ha- 
bent, mingit, vel pemphigo vel prurigine tentetur. 

1. Contra hujusmodi exanthemata secundo successu in usum 
vocatur haec machinatio. Sumitur fasciculus filorum, qui vulgo tol 
nominatur, nec coctus nec lotus, per quem foramine aperto infans 
vel juvenis — hi enim imprimis peccant — sursum deorsum ter tra- 
ducitur. 

2. Quum quis ejusmodi loco non solum mingit, immo alvum 
exonerat, et exanthematibus et curvaturis et aliis morbis submittitur. 

3. Partus recens editus sub fornacis scamno ponatur oportet; 
namque hoc facto infans daemonum instar quietissimum sese gerit. 


4. Initio apud infantes recens natos praecipue pulchros dies 
noctesque est vigilandum, ne homunculi invisibiles tetrum suum 
partum in incunabulis ponant et infantem humanum rapiant. Hanc 
enim transmutationem nullo teste faciunt quam libentissime. 

5. Hae creaturare iratae non solum hominibus damno sunt, 
sed etiam animalibus fructibusque. Equi, equulei noctu non modo 
in stabulo carent quiete, sed foras quoque unus alterve exire debet, 
ubi daemones vicissim equitant. Intus eos verberibus аШірипі ac 
plica polonica ornant. Gestiunt etiam fasciculos frumentarios ad vici- 
num transportare. Qui mortalium cum iis in gratiam redire cupit, 
necesse est, plures tunicas rubras fabricet et in loco ponat calum- 
niato. 

V. Opinio superstitiosa incolarum terrae Pucensis nondum sa- 
gis, incantatoribus, diabolis, daemonibus est contenta, sed latius 
patet, immo etiam ad mortuos confugit. Non agimus de anima, quod 

minus ad rem medicam pertinet, sed de cadaveribus. Inest quaedam 
medicina corporibus mortuorum. 

1. Omnes excrescentiae, exempli causa verrucae, evanescunt, 
dummodo manu exanimati fortiter fricentur. 

2. Linteum, quo mortuus post ultimam lotionem siccatur,: ha- 
bet ejusmodi vim, ut erysipelati impositum hoc statim depellat. 

At non omnia cadavera mortalibus commodo sunt, immo non- 
nulla damno. Sunt homines, qui post mortem vivunt et ,vulgo vje- 
szczi appellantur. In eorum cadaveribus color pallidus mortuorum non 
apparet, sed plus minusve ruber, praecipue in facie, manet. Quod 
quum occurrit, necesse cst, illico tali mortuo aut in os argentum 
signatum vel fragmentum argillae ustae seu testam inserere, aut 
papaver in ejus angustam domum spargere, ut sepulcro conditus 
tempus terat aut pecuniam contemplando, aut testam frendendo, 
aut grana papaveris numerando, nec ei in mentem veniat, media 
quaque nocte sepulcrum relinquere ac mortalibus nocere. Quibus re- 
bus neglectis, periculum imminet quam maximum consanguineis. 
Brevi enim eum sequuntur et tota familia emoritur. In hujusmodi 
immani miseroque casu auxilium est petendum a Deo omnipotenti 
precibus sacerdotum aut adversus corpus mortui vitam turpissimam 
atque infestissimam degentis est agendum truculentissime, quod 
eifoditur et qualicunque instrumento detruncatur atque caput, ne 
suo loco denuo accrescat, ad pedes est ponendum. Sed manum de 
tabula. 

VI. Transeamus ad numeralia, quae in superstitiosis medendi 
rationibus vigent. Sunt autem ter, terni, tres, tria. Unde eorum 
efficax vis sit deducenda, nescio; quod nescire, me non pudet; sed 
esse ea magni momenti apud plebem, ostendunt tot, tantae, tum 
variae formulae, in quibus vel ad calamitates avertendas vel ad 
morbos impediendos aut depellendos adhibentur. 

1. Erysipelas sanari potest tribus methodis, in quibus multum 
valere videntur nominata numeralia. 

a) Prima methodus. Tres culmi eliguntur et apicibus immer- 
guntur in picem liquidam. Postea sunt faciundae singulis culmis 

ter tres, id est novem, cruces in erysipelate, sed tali modo, ut 
enumeratio incipiat a numero novem, tum retro descendat usque 
ad unum. Quo facto erysipelas obtegitur stramento lini vel canna- 
bis et aegrotus epotat vasculum seri lactis, sive recentis lactis non- 
dum saccati cum novem guttis picis liquidae. In toto actu obser- 
vandum est silentium quam altissimum. 

b) Secunda methodus. Parte corporis, in qua erysipelas sedem 
habet, nudata posthumus trium fratrum silici scintillas novies excu- 
dit. In hac operatione eodem modo, ut supra, numeratur et silen- 
tium observatur. Tandem aeger ter exspuit. 

c) Tertia methodus. Benedictio seu alloquium (zazegnanje, Be- 
sprechen) erysipelatis est plane salutiferum. Іп hac ceremonia di- 
cuntur haec verba: ,Sta erysipelas in tuis vulneribus, uti Dominus 
noster Jesus Christus stetit in suis horis^; quae ter repetuntur una 
cum signo сгесіѕ parti aegrotae impresso et benedictione, nomine 
Patris et Filii et Spiritus sancti. Optimus effectus animadvertitur, 
si medicator non modo non obliviscitur cretam tritam in fascias, 
uti in stramentum lini vel cannabis, spargere, sed ea erysipelas 
ipsum ferme obtegit. Quo ѓасіо color ruber certe mutatur, pars ae- 
grota incipit pallescere, et morbus est depulsus. 

2. Atrophiae infantis est hoc remedium. Omnes ejus vestes, 
quae una induere solet, ponuntur in aere cavo, aquae pleno, et 
coquuntur. Interim pater familias domum ter ambit et per fenestras 
novies interrogat: „Mater, quid coquis?* Quae semper respondet: 
,aetatem nostri infantis". 

3. Quum uvula tumefacta, quam illius terrae incolae delapsam 
vocant, deglutitioni est molesta, nihil aliud et agendum, quam ut 
in ipso vertice pauci capilli prehendantur et ter sursum fortiter 
trahantur. 

4. Adversus infantis hydrocelen congenitam et tumores unius 
amborumve testiculorum haec adhibetur medicatio. Tribus diebus 
vel ante solem orientem vel post ejus occasum quidam modiolus 
fluvii domum est apportandus et in vas effundendus. Una cum 
aqua ex eodem flumine tres lapides apportantur. His rebus sub 

altissimo silentio peractis, incipit secunda machinationis pars. La- 
pides ponuntur in igne et bene calefacti mittuntur in illam aquam, 
quae deinde aliquo vasculo hauritur et ad testes aegrotos funditur 
vel ter vel novies. 


5. Si infans vagit et convulsionibus palpitationibusque cordis 
laborat, inter bacula scalarum vehicularium traducatur necesse est, 
quo facto totus morbus evanescit. 


6. Quum quis vita decessit, cujus apes mellificae quam optime 
se propagabant ingentemque mellis copiam quoque anno confere- 
bant, successor, qui tantam felicitatem sibi servare vult, illico ad 
alvearia accedere debet, singula ter pulsare atque haec verba pro- 
nunciare: М. М. (nomen et cognomen mortui nominatur) est mor- 
tuus. 

7. Quum cujuscunque vaccae lac coquendo, etiamsi vasa co- 
quinaria sunt purissima, persaepe et quam citissime coagulat, 
pauxillum lactis recentis in ignem spargere oportet, et dictum de- 
trimentum certe cessabit. 


8. Per ter tres, i. e. novem dies post vigilias nativitatis Jesu 
Christi foeminis neque aliquid assuere nec filum ducere et torquere 
licet. Іп qua familia illo tempore rotula non est pura et acus as- 
sutoria non requiescit, pecudes pecoraque macrescunt. 


VII. Quemque populum ecclesiae catholicae addictum signo 
crucis et verbis, nomine Patris et Filii et Spiritus sancti, Amen, 
persaepe uti, res est notissima. At hac de re prorsus theologica, 
quum hoc scopo a mortalibus adhibeatur, ut Deus omnipotens 
quodcunque malum avertat propitiusque sit, ut diabolus fugetur, 
nihil dicturi sumus; quum antem latius pateat ac rebus plane me- 
dicis immisceatur, pauca sunt afferenda. Jam supra agentes de nu- 
meralibus, ut ita dicam, superstitiosis inter methodos erysipelati 


medendi, signum crucis nominavimus. Ad quod exemplum haec 
annectuntur. 


l. Infans ingentibus convulsionibus laborans linteo sursum ex- 
uitur, quod in quattuor. partes crucis forma diripitur et іп agrum 

portatur terminalem, ubi defoditur. Quo bene peracto, convulsiones 
in posterum non apparent. 

2. Ad haemorrhagiam quam maximam sistendam sufficiunt hae 
operationes: aut sumitur lapis, qui tribus crucibus factis et verbis, 
nomine Patris et Filii et Spiritus sancti, simul ter dictis, in san- 
guinem immergitur et eodem in loco, ubi antea jacebat, ponitur; 
aut cum certissimo effectu in usum vocantur cunei sellae, illi re- 
gioni propriae; sed hoc modo est agendum: in crucis forma quat- 
tuor cunei extruduntur, i. e. primum ex pede posteriore unius late- 
ris, tum ex pede anteriore alterius lateris, deinde ex pede anteriore 
primi lateris, denique ex pede posteriore secundi lateris, et san- 
guine madeíacti eodem ordine in crucis forma suis foraminibus 
locantur. 

3. Adversus infantis atrophiam haec medendi ratio efficax est. 
[n quadrivio ignis accenditur, super quem aegrotus secundum quat- 
tuor vias huc illuc, servata crucis forma, movetur. 

4. Quum pulluli avium mansuetarum, imprimis anserini variis 
morbis implicati sunt, nec recte eunt, sed in dorsum labuntur, 
omnes anserculi e morte unius, qui in quadrivium portatur atque 
defoditur, opem remediumque quam optimum adipisci possunt. 

УШ. Denique in medicamentis superstitionis illius terrae fura- 
trina sibi comparavit quandam famam. Jam supra unum alterumve 
exemplum est allatum, ubi res ad medendum non ex aegroti for- 
tuna, sed ex vicinorum bonis erant sumendae, id est, furandae, 
namque in universum ejusmodi operatores de rebus, quibus utun- 
tur, nihil promulgare, minime eas expetere debent. 

1. Contra verrucas similesque excrescentias in remediis est, si 
vicino diripitur manipulus stramenti eoque, ultimo de tabula, ex 
fornace postremo ducta, sublato pane, fricatur primum tabula, de- 
inde verrucae vel aliae cxcrescentiae teruntur quam fortissime; de- 
nique manipulus in fornacem immittitur et aegrotus sese illico in 
fugam conjicit omnesque vires intendit, ne videat, ne audiat flam- 
mam straminis. 

2. Crusta lactea hoc modo curatur: 

а) Ante solem orientem vel post ejus occasum clepuntur terna 
bacula trium terminalium sepium, e quibus carbones uruntur et 
novem candentes super aegrotum in aquam hoc scopo prope stan- 
tem trajiciuntur. At, ut supra saepius notatum est, enumeratio 
incipit a numero novem et finitur uno; atque, ut multis aliis cere- 
moniis, silentium est observandum quam altissimum. 

b) Aegrotus ex hoc morbo etiam evadit operatione sub No. IV. 
1. commemorata, postremo autem ter exspuere opus est. 

3. Quum quis anserem ad propagationem constitutam clepit, 
sibi felicitatem, praecipue autem anteriori ejus possessori comparat 
calamitatem: namque reliquae anseres morbis perdifficilibus torquen- 
tur, nec fertilia ova pariunt, neque aliunde empta ova incubant, 
verum enimvero pulli sese non bene gerunt, sed in varios morbos 
incidunt, imprimis ulcera adsciscunt. Tot, talium, tantarumque ae- 
rumnarum est unum atque unicum remedium: eligitur quicunque 
aeger anserulus et in stabulo ita defoditur, ut ejus rostrum sub 
limine jaceat. 

Quum eadem de causa sues morbis аНесі sunt, similia a- 
guntur. 

4. Si equos sine magnis sumtibus semper habere vis pingues, 
furari debes tabulas, quibus panis in fornacem movetur, easque 
clavis affigere vel tantum sub anterioribus equorum pedibus collo- 
care, et tuum equitium sine exculentorum mutatione statim pin- 
guescit. 

5. In contrariam partem res vertitur, si quis equorum pecu- 
dumve escam clepit, quorum dominus cautus atque astutus vigiliis 
nativitatis Jesu Christi cotem seu fricamentum ensium in praesepio, 
€ quo pecora mandunt, ponit. Omnes enim pecudes, quae direptis 
esculentis sunt usae, in dies magis magisque macrescunt. 

IX. Restat, ut nonnullas singulares, superioribus locis nondum 
comprehensas superstitionis in re medica formulas perstringamus. 

l. Ad haemorrhagiam per os et nares sistendam adhiberi de- 
bent recentes faeces equinae, quibus sacculus farctus ad aegroti 
dorsum alligatur quam fortissime; at semper est observandum, tu 

foeminis faeces equi fusci, viris equae fuscae eligantur; nam sine 
ista regula nil prosunt. 

2. Quum foemina post partum editum prius filum ducit ac tor- 
quet, quam ecclesiam írequentavit, infans ptyalismo tentatur. 

3. Partui recens edito lintea vestis primum circa brachium dex- 
trum et postea circa sinistrum est induenda; si vice versa fit, infans 
praecipue brachio sinistro utitur. 

4. Vacca, quae vituli vitulaeve secundinis vescitur, coeundi ar- 
dorem omnino perdit; quem potione cum canis nigri excrementibus 
albis denuo excitari necesse est. Qua de causa secundinae in ar- 
boribus semper sunt suspendendae. 

Sed satis superque de istis ineptiis plane anilibus; tempus est 
finem faciendi. 


Qonclusio. 


Vos autem, viri docti atque eruditi, qui cum illis incolis ver- 
samini, qui panem illius terrae manditis, vos oro, rogo atque obsecro, 
date, navate operam, ut superstitiones tam tetrae, tam immanes, 
tam nefandae sensim minuantur. Imprimis a vobis, sacerdotes prac- 
ceptoresque, plebicolae, peto quaesoque, ut non modo ipsi tales 
ineptias refellere et removere studeatis, sed etiam re exigente artis 
medicae peritos, inprimis medicos forenses, certiores faciatis, ut 
ejusmodi res, ubi quaestio de morbo per magiam excitato aliisque 
ejus effectibus vulgo creditis, ante omnia de illorum statu, qui pro 
daemoniacis habentur, oritur, a medicatoribus prudentibus inquira- 
tur atque, an dolo malo morbus simuletur, aut qualis morbus vere 
adsit, ex symptomatum collatione dijudicetur; ne fictis, variis ac 
falsis publicum, praecipue vulgus credulum, eludatur. Maleficos 
homines venenis aliisque malis artibus aliorum mortalium valetudi- 
nem secundam laedere, quin eos occidire posse, nullam dubitatio- 
nem recipit, multisque criminibus demonstratum est. 

Nociva autem haec omnia non nisi per immediatum cantactum 
aedunt atque etiam in illis casibus, ubi per invisibilia effluvia cor- 
pori sese insinuantia, nocent. Physica in corpus distans non habere 

efficacitatem, jam dudum demonstratum est. Providentiae divinae 
et virorum prudentissimorum optimarum in republica partium ope- 
rae debemus, quod rogi tandem flagrare cessaverint, nec publica 
justitiae administratio in religionis ac rationis humanae dedecus cae- 
dibus commaculetur injustis. Attamen plebis superstitionem radicitus 
exstirpare, ejus ineptias funditus delere! hoc opus, hic labor! 


Vita. 


Ego Florianus Ceynowa, confessioni catholicae adscriptus, die 
quarto mensis Maji A. MDCCCXVII patre Adalberto, quem defunc- 
tum ex annis quattuor lugeo, matre Magdalena e gente Pienczen, 
quam ante annum mihi mors eripuit, natus sum in pago Slawoszyn, 
qui in terra Pucensi est situs. 

Primis literarum elementis imbutus, quattuordecim annos natus 
adii gymnasium Coniciense, quod ductu auspiciisque celeberrimo- 
rum virorum Beat. Gahbler, Prof. Junker et Dr. Brueggemann per 
novem annos frequentavi atque maturitatis testimonio acquisito re- 
liqui anno hujus saeculi XLI. 

Autumno ejusdem anni me contuli Vratislaviam, ubi a profes- 
sore Ш. Elvenich, penes quem tunc temporis erant rectoris magni- 
fici munera, in civium academicorum numerum sum receptus et 
paulo post a prof. Ш. Prukinje, t. t. decano, in medicorum album 
sum inscriptus. Іп alma Viadrina docuerunt me prof. Ш. Thilo lo- 
gicen; Ш. Braniss psychologiam; lll. Gravenhorst zoologiam; lll. 
Nees ab Esenbeck botanicen generalem; Ill. Glocker mineralogiam; 
Beat. Pohl physicen experimentalem nec non electro-magnetismum ; 
Cel. Mueller chemiam experimentalem; Cel. Duflos chemiam phar- 
maceuticam; Ill. Barkow osteologiam; Beat. Otto anatomiam corporis 
humani theoreticam et artem cadaverum rite secandorum; Ш. Pur- 
kinje physiologiam hominis; Ш. Goeppert materiam medicam et 
artem formulas medicas rite concinnandi; Cel. Neumann patholo- 
giam generalem; Ill. Benedict chirurgiam universam; lll. Klose me- 

dicinam forensem. Clinicum et policlinicum chirurgicum duce ІШ. 
Benedict frequentavi auscultans. 

Biennio elapso ad stipendia militaria absolvenda et studia me- 
dica continuanda sum profectus Regiomontum, ubi a professore 
Ill. Neumann in numerum civium academicorum relatus a prof. Beat. 
Sachs, t. t. decano spectabili, in album medicorum sum inscriptus. 
In academia Albertina porro mihi anditori per quiaque semestria 
seu biennium et sex menses explicaverunt prof. lll. Rosenkrantz 
metaphysicen; lll. Meyer botanicen specialem; ШІ. Moser physicen 
organorum sensuum; Beat. Sachs therapiam generalem, pathologiam 
et therapiam specialem; Ill. Seerig chirurgiam specialem, ophtalmia- 
iricen, morbos syphiliticos, operationes aciurgicas et artem fascias 
rite imponendi; Ill. Hayn artem obstetriciam et theoreticam et prac- 
ticam. 

Clinicum et policlinicum medicum duce Beat. Sachs; policlini- 
cum medicum duce Ill. Hirsch; clinicum et policlinicum chirurgicum 
duce Ш. Seerig; policlinicum chirurgicum et medicum duce Ш. 
Burow; clinicum et policlinicum obstetricium duce Ш. Hayn fre- 
quentavi et auscultans et aegrotorum curam in me recipiens. 

Quibus omnibus praeceptoribus optime de me meritis gratias 
ago quam maximas, eorumque memoriam usque ad cineres me esse 
servaturum ex intimo corde profiteor. 

Stipendia praeterea merui in legione prima, quo in officio ea 
ducum doctissimorum Dr. Linden, Dr. Raths, Dr. Braune et Dr. 
Dietrich erga me clementia et humanitate sum fructus, ut eorum 
memoriam nunquam obliviscar, iisque viris gratias agam quam ma- 
ximas. 

Дат vero tentamine philosophico et rigoroso rite absolutis, 
spero fore, ut hac dissertatione thesibusque publice defensis, sum- 
mi in medicina et chirurgia honores mihi concedantur. 

Theses. 


1. Non omnes plebis medicamenta sunt refutanda. 

2. Sanguis suo tempore missus est medicamen inflammationis 
efficacissimum. 

3. Hydrargyrum habet similem effectum in glandulas salivales 
et in pancreas. 

4. Acidum carbonicum habet minorem cum sanguine affinita- 
tem quam oxygenium. 

